У Вікіпедыі ёсць артыкулы пра іншых асоб з прозвішчам Сасноўскі.

**Зміцер (Дзмітрый Алегавіч) Сасноўскі** (нар. 22 лістапада 1974, Гомель) — беларускі музыкант, гісторык, прадзюсар. Папулярызатар сярэднявечнай беларускай музыкі. Майстар старадаўніх музычных інструментаў.

Біяграфія
---------

Нарадзіўся 22 лістапада 1974 года ў Гомелі. Вучыўся ў сярэдняй школе № 44 г. Гомель.

У 1996 годзе скончыў гісторыка-юрыдычны факультэт Гомельскага дзяржаўнага ўніверсітэта. У 1997 годзе скончыў Рэспубліканскі інстытут вышэйшай школы па спецыяльнасці «філасофія».

У 1996—2000 гадах выкладчык кафедры філасофіі і культуралогіі Полацкага дзяржаўнага ўніверсітэта. У 2000 годзе выкладчык сусветнай мастацкай культуры ў сярэдняй школе № 19 г. Гомеля. У 2001—2009 гадах загадчык інфармацыйнага аддзела Згуртавання беларусаў свету «Бацькаўшчына».

З 1999 года заснавальнік і лідар музычнага гурта сярэднявечнай музыкі «Стары Ольса».

Стажыраваўся ў 1998 годзе ў Мадрыдскім каталіцкім універсітэце «Comillas», навучаўся ў музычнага майстра Донатса Вуцыса ў Латвіі. Стажыраваўся ў Калегіуме Усходняй Еўропы[pl] ва Уроцлаве (2004), па Міжнароднай лідарскай праграме  (англ.) (бел. Дзяржаўнага дэпартамента ЗША (2006).

У 2009 годзе арт-дырэктар турыстычнага агенцтва «Гісторыя-тур», у 2007—2009 гадах адміністратар дударскага клуба. З 2001 года прадзюсар і арганізатар культурных і музычных мерапрыемстваў. З 2006 года прадзюсар «Дударскага фэста».

У 2015—2017 гадах загадчык гістарычнага музея Дукорскага маёнтка. З 2015 года займаецца арганізацыяй святаў як індывідуальны прадпрымальнік.

Зміцер Сасноўскі на пратэсце ў Мінску 30 жніўня 2020 года
У 2020 годзе браў удзел у пратэстах супраць фальсіфікацыі выбараў, гвалту і беззаконня. Быў затрыманы 13 лістапада, калі стаяў у ланцугу салідарнасці ў Клецку. Трое сутак да суда трымалі ў ІЧУ практычна без ежы, атрымаў штраф 30 базавых велічынь. Вымушаны быў з’ехаць за мяжу, бо яго шукалі невядомыя і пагражалі яму.

Навуковая дзейнасць
-------------------

Напрамкі даследаванняў: гісторыя беларускай музычнай культуры, старадаўнія музычныя інструменты Беларусі.

Узнагароды
----------

Лаўрэат міжнароднага фальклорнага фестывалю ў Паставах (1999), Нацыянальнай музычнай прэміі (2013).

Бібліяграфія
------------

* Гісторыя беларускай музычнай культуры XIX—XX стст. Мінск, 2012.
* Музычная культура рыцарскага саслоўя Вялікага Княства Літоўскага і Каралеўства Польскага. Мінск, 2010.
* Гісторыя беларускай музычнай культуры ад першабытнасці да канца XVIII ст. Мінск, 2010.
* Гісторыя беларускіх музычных уплываў. Мінск, 2009.
* Дакументальны фільм «Старыя інструменты Беларусі» (2007)

Заўвагі
-------

1. 1 2 3 4 5 6 7 8 9 10  Марозаў 2022.
2. ↑  САЛІДАРНАСЦІ БОЛЬШ, ЧЫМ ЗАТРЫМАННЯЎ! ЯК ПРАЖЫЛА МІНУЛЫ ТЫДЗЕНЬ БЕЛАРУСКАЯ КУЛЬТУРА (ВЫПУСК 8). 01.12.2020

Літаратура
----------

* САСНОЎСКІ Зміцер Алегавіч // Сучасныя беларускія даследчыкі гісторыі Вялікага Княства Літоўскага : біябібліяграфічны даведнік / С. П. Марозаў. — Гродна-Каўнас: ЮрСаПрынт, 2022. — 290 с. — ISBN 978-985-7257-57-7, 978-609-96340-1-2.

|  |  |
| --- | --- |
| ⚙️   У сацыяльных сетках | Facebook |
| Тэматычныя сайты | Discogs |
| Нарматыўны кантроль | NUKAT: n2011066977 · VIAF: 168796086 |

| ⛭Стары Ольса |
| --- |
| Склад | 
* Алесь Чумакоў
* Зміцер Сасноўскі

 |
| Альбомы | 
* Келіх кола[be-tarask]
* Вір
* Verbum[be-tarask]
* Шлях[be-tarask]
* Скарбы літвінаў[be-tarask]
* Сярэднявечная дыскатэка[be-tarask]
* Гераічны эпас[be-tarask]
* Дрыгула
* Лепшае[be-tarask]
* Santa Maria[be-tarask]
* Kola rycerska
* Medieval Classic Rock
* Вада, хмель і солад

 |
| Песні | 
* Вайтоўна[be-tarask]
* Келіх кола[be-tarask]
* Ружа кветка[be-tarask]
* Што й па мору[be-tarask]

 |